সাইফুল ইসলাম মাদারীপুরের আলাউদ্দিন আহমেদ ও সৈয়দা সামসুন্নাহারের একমাত্র পুত্র। তার জন্ম ১৯৭৮ সালে। তিনি বর্তমানে রাজধানীর শেরেবাংলা কৃষি বিশ্ববিদ্যালয়ে শিক্ষকতা করছেন। তিনি বলেন, এতদিন আমরা জানতাম ব্যাকটেরিয়া বেশিরভাগ ক্ষেত্রে ক্ষতিকর। বর্তমানে বেছে বেছে প্রো-বায়োটিক বা উপকারী ব্যাকটেরিয়া মানুষ ও যাবতীয় প্রাণীকূলের উপকারে ব্যবহার করা যাবে। যে প্রাণীই প্রো-বায়োটিক ভক্ষণ করবে, তার শরীরের ক্ষতিকারক ব্যাকটেরিয়া ধ্বংস হয়ে যাবে, এতে ওই প্রাণী উপকৃত হবে।